CELEX: 62008TN0100
Language: sk
Date: 2009-01-12 00:00:00
Title: Vec T-100/08 P: Odvolanie podané 12. januára 2009 : Georgi Kerelov proti uzneseniu Súdu pre verejnú službu z  12. decembra 2007 vo veci F-110/07, Kerelov/Komisia

21.3.2009   
            
            
               SK
            
            
               Úradný vestník Európskej únie
            
            
               C 69/40
            
         Odvolanie podané 12. januára 2009: Georgi Kerelov proti uzneseniu Súdu pre verejnú službu z 12. decembra 2007 vo veci F-110/07, Kerelov/Komisia
   (Vec T-100/08 P)
   (2009/C 69/92)
   Jazyk konania: francúzština
   Účastníci konania
   
      Odvolateľ: Georgi Kerelov (Pazardzhik, Bulharsko) (v zastúpení: A. Kerelov, advokát)
   
      Ďalší účastník konania: Komisia Európskych spoločenstiev
   Návrhy odvolateľa
   
               —
            
            
               zrušiť uznesenie Súdu pre verejnú službu Európskej únie z 12. decembra 2007 vo veci F-110/07, Kerelov/Komisia,
            
         
               —
            
            
               vyhovieť návrhom, ktoré v prvom stupni predložil odvolateľ,
            
         
               —
            
            
               zaviazať ďalšiu účastníčku konania na náhradu celkových trov konania.
            
         Odvolacie dôvody a hlavné tvrdenia
   Týmto odvolaním sa odvolateľ domáha zrušenia uznesenia Súdu pre verejnú službu z 12. decembra 2007 vydaného vo veci Kerelov/Komisia, F-110/07, ktorým bola ako zjavne neprípustná zamietnutá žaloba, ktorou sa odvolateľ domáhal zrušenia rozhodnutia riaditeľa Európskeho úradu pre výber pracovníkov (EPSO) neposkytnúť mu informácie a dokumenty v súvislosti s verejným výberovým konaním EPSO/AD/46/06.
   Na podporu svojho odvolania odvolateľ uvádza niekoľko odvolacích dôvodov založených:
   
               —
            
            
               na porušení zásady správneho konania, nakoľko Súd pre verejnú službu nepreskúmaním ex offo zákonnosti napadnutého rozhodnutia bez toho, aby sa obmedzil na výhrady predložené odvolateľom, usúdil, že žaloba je bez právnych dôvodov,
            
         
               —
            
            
               na porušení „práva na prístup k spravodlivosti“ a zásady nestrannosti Súdu pre verejnú službu, nakoľko tento súd zamietol žalobu odvolateľa ako zjavne neprípustnú bez toho, aby mu bolo umožnené upraviť jeho žalobu a to v štádiu, keď odvolateľ nemohol už podať novú riadnu žalobu, nakoľko lehota na podanie žaloby uplynula,
            
         
               —
            
            
               na porušení zásady práva byť vypočutý súdom a zásady verejného pojednávania, nakoľko sa pojednávanie neuskutočnilo,
            
         
               —
            
            
               na porušení zásady spravodlivého súdneho konania, nakoľko Súd pre verejnú službu nevypočul žalobcu v súvislosti s príčinami neprípustnosti jeho žaloby,
            
         
               —
            
            
               na porušení článku 21 prvého odseku Štatútu Súdneho dvora a článku 44 ods. 1 písm. c) Rokovacieho poriadku Súdu prvého stupňa, nakoľko Súd pre verejnú službu v skutočnosti zaviedol „pravidlo konkretizovania sporových konaní“, keďže usúdil, že žaloba je bez právnych dôvodov,
            
         
               —
            
            
               na preskúmaní ex offo všetkých ostatných porušení uplatniteľných pravidiel práva, ktorých sa mohol Súd pre verejnú službu dopustiť.